CELEX: 62018TN0212
Language: lt
Date: 2018-03-26 00:00:00
Title: Byla T-212/18: 2018 m. kovo 26 d. pareikštas ieškinys byloje Romańska / Frontex

201805250751897302018/C 200/562122018TC20020180611LT01LTINFO_JUDICIAL20180326434421Byla T-212/18: 2018 m. kovo 26 d. pareikštas ieškinys byloje Romańska / Frontex
   
 ---documentbreak--- C2002018LT4310120180326LT00564314422018 m. kovo 26 d. pareikštas ieškinys byloje Romańska / Frontex
   
   (Byla T-212/18)2018/C 200/56Proceso kalba: lenkų
      Šalys
   
   
      Ieškovė: Karolina Romańska (Varšuva, Lenkija), atstovaujama advokatės A. Tetkowska
   
      Atsakovė: Europos sienų ir pakrančių apsaugos agentūra
   
      Reikalavimai
   
   Ieškovė Bendrojo Teismo prašo:
   
            —
         
         
            pripažinti ieškinį priimtinu ir pagrįstu;
         
      
            —
         
         
            panaikinti 2017 m. birželio 14 d. Europos sienų ir pakrančių apsaugos agentūros, kurios buveinė yra Varšuvoje, sprendimą, taikant kitų Europos Sąjungos tarnautojų įdarbinimo sąlygų 47 straipsnį, nutraukti sutartį su Karolina Romańska;
         
      
            —
         
         
            pripažinti, kad Europos sienų ir pakrančių apsaugos agentūra psichologiškai priekabiavo prie Karolina Romańska ir ją diskriminavo;
         
      
            —
         
         
            įpareigoti Europos sienų ir pakrančių apsaugos agentūrą nutraukti prieš Karolina Romańska vykdomą psichologinį priekabiavimą ir diskriminavimą bei pradėti vykdyti nediskriminavimo ir psichologinio nepriekabiavimo politiką;
         
      
            —
         
         
            nurodyti Europos sienų ir pakrančių apsaugos agentūrai sumokėti Karolina Romańska 100000 eurų sumą siekiant kompensuoti patirtą neturtinę žalą;
         
      
            —
         
         
            nurodyti Europos sienų ir pakrančių apsaugos agentūrai sumokėti Karolina Romańska 4402 PLN sumą padarytai žalai atlyginti;
         
      
            —
         
         
            priteisti iš Europos sienų ir pakrančių apsaugos agentūros visas bylinėjimosi išlaidas.
         
      
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi penkiais pagrindais.
   
            1.
         
         
            Ieškovė teigia, kad atsakovė (agentūra) prie jos psichologiškai priekabiavo ir ją diskriminavo. Dirbant pas atsakovę (agentūra) prie ieškovės buvo psichologiškai priekabiaujama, ji buvo žeminama, kaltinama už kitų darbuotojų padarytas klaidas, viešai žeminama ir su ja buvo netinkamai elgiamasi, o vadovybė apie tai žinojo, bet nesikišo.
         
      
            2.
         
         
            Dėl psicholiginio priekabiavimo dirbant pas atsakovę (agentūra) jai kilo sveikatos sutrikimų. 2016 m. balandžio mėn. ieškovė staiga patyrė stiprių sveikatos sutrikimų – tai patvirtinama medicininiais dokumentais. Nuo tada ieškovė nuolat gydosi. Gydytojai nustatė, kad sveikatos sutrikimų priežastis yra nervinė įtampa, kuri kilo pirmiausia dėl psichologinio priekabiavimo darbe ir išsekimo. Dėl to, kaip matyti iš medicininių dokumentų, ieškovė patyrė gydymo išlaidų.
         
      
            3.
         
         
            Dėl psichologinio priekabiavimo ir diskriminavimo iš atsakovės (agentūra) ji negavo jokios pagalbos. Dėl patiriamo psichologinio priekabiavimo ir diskriminavimo agentūroje, kuri yra atsakove šioje byloje, ieškovė prašė pagalbos pagal Europos Sąjungos pareigūnų tarnybos nuostatus. Ji pasiūlė atsakovei keletą priimtinų sprendimų. Kiek tai susiję su ieškovės sveikatos būkle, atsakovė tylėjo ir nesiėmė jokių veiksmų, ir, nors ji ir žinojo apie ieškovės žalingą situaciją, leido šiai situacijai tęstis.
         
      
            4.
         
         
            Ieškovė buvo atsakovės diskriminuojama dėl lyties, pilietybės ir priklausomybės profesinei sąjungai. Ji ne kartą dalyvavo konkursuose aukštesnėms pareigybėms užimti. Nepaisant to, kad ji turėjo platų išsilavinimą, mokėjo keletą užsienio kalbų, buvo puikiai vertinama ir tai, jog ji ir toliau mokėsi, ji niekuomet nebuvo paaukštinta. To priežastimi buvo diskriminavimas. Atsakydama į tai, kad ieškovė dažnai skundėsi atsakovei dėl psichologinio priekabiavimo ir diskriminacijos, atsakovė pasiūlė ieškovei komandiruotę, kuriai ji visiškai pasiruošė, įskaitant tai, kad ji išmoko ne tik užsienio kalbos pagrindus, bet ir galėjo šia kalba bendrauti; nepaisant to, likus keturioms dienoms iki komandiruotės, atsakovė ją panaikino. Atsakovė komandiruotės panaikinimą grindė tuo, kad ieškovė palaikė santykius su viena iš profesinių sąjungų.
         
      
            5.
         
         
            Ieškovės teigimu, ji buvo atleista be pagrindo. Ieškovės sutarties panaikinimas buvo nepagrįstas ir iš esmės nemotyvuotas. Sutartis buvo panaikinta, nes ieškovė priešinosi agentūroje vykdomam psichologiniam priekabiavimui ir diskriminavimui.